
Acatistul Sfintelor prea cuvioase maici Olimpiada, diaconiţa 
(mângâierea celor ce poartă lăuntric crucea vremilor de cumpănă) 
şi Eupraxia 
(s.v. 25 iulie / s.n. 7 august) 


, + SF. CYv. 
OIsSIMPIADA E / €CYPRAXIA 


Sfintele cuvioase Olimpiada şi Eupraxia (s.v. 25 iulie / s.n. 7 august): 


https://www.academia.edu/43760957/Sfintele_cuvioase Olimpiada 9% C5%9Fi Eupraxia 2 
5_iulie 


https://archive.org/details/sf.-olimpiada-si-eupraxia 


https://www.slideshare.net/slideshow/sf-olimpiada-si-eupraxia-249940994/249940994 

Materiale despre Sfintele cuvioase Olimpiada şi Eupraxia: 


https://archive.org/details/ Osteaemy?gquery=Olimpiada 


https://www.slideshare.net/steaemy 1/search_my_uploads?type=&new=&q=Olimpiada 


&&& 


Rugăciunile începătoare 

În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Troparul Sfintelor cuvioase Olimpiada şi Eupraxia (glasul al 2-lea): Doririi celei 
adevărate logodindu-vă, iubitoarelor de Hristos şi de împreunarea logodnicului 
muritor lepădându-vă, cu nevoinţe de fapte bune aţi crescut şi la înălțimea nestri- 
căciunii aţi alergat, femei frumoase la suflet şi mult bogate, stâlpii şi îndreptarea 
pustnicilor. Pentru aceasta, rugaţi-vă neîncetat pentru noi, care cu dragoste prăz- 
nuim pomenirea voastră! 

Condacul Sfintelor cuvioase Olimpiada şi Eupraxia (glasul al 2-lea): Cu postul 
topindu-vă trupurile voastre şi cu rugăciuni neîncetate rugând pe Făcătorul pentru 
greşelile voastre, ca să luaţi iertare desăvârșită şi ați luat dumnezeiasca iertare şi 
Împărăţia Cerurilor, rugaţi pe Hristos Dumnezeu pentru noi toţi! 


&&& 


Condacul 1 

Toată limba să se mişte către lauda fecioarelor şi tot graiul omenesc cântări să alcă- 
tuiască celor ce din tinereţe luându-și crucea pe umeri, către Hristos au alergat şi 
poruncile Lui cu osârdie le-au urmat şi au defăimat bogăţia pământească căutând-o 
pe cea cerească, iar noi lăudându-le cântăm: Bucuraţi-vă, Sfintelor cuvioase maici 
Eupraxia şi Olimpiada şi rugaţi-vă ca şi noi să fim ascultători şi împlinitori ai 
voii Domnului! 


Icosul 1 

Îngereştile cete din Cer s-au bucurat văzându-te împodobită cu fecioria, prea înţe- 
leaptă Eupraxia, iar noi oamenii pe pământ minunându-ne de bunul neam al sufle- 
tului tău, cântăm ţie unele ca acestea: 

Bucură-te, frumoasă Eupraxia cea de neam împărătesc, că după naşterea ta, părinţii 
tăi în curăţie au vieţuit; 

Bucură-te, că la vârsta de 5 ani, după lege te-ai logodit, însă nu ai cunoscut dul- 
ceața logodnicului tău; 

Bucură-te, că Hristos pentru El logodnică te-a primit şi fecioarele s-au bucurat de 
logodirea ta cu Hristos; 

Bucură-te, că prin multă nevoinţă pe satana l-ai biruit şi cu a ta multă postire pe 
diavoli i-ai înfrânt; 

Bucură-te, că pe drumul smereniei înspre Hristos ai călătorit; 

Bucură-te, că în Ceruri cu desfătarea celor negrăite te veseleşti; 

Bucură-te, Eupraxia, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Condacul al 2-lea 

Văzându-se pe sine Sfânta fecioară Eupraxia în Mănăstirea din Tebaida Egiptului 
în care se nevoiau 131 de monahii pustnicindu-se, te-ai umplut de râvnă a fi şi tu 
următoare vieţii lor şi fiind în vârsta de numai 7 ani, ai început a-l cânta lui Dum- 
nezeu: Aliluia! 


Icosul al 2-lea 

Înțelegerea dumnezeieştii iconomii cunoscând-o, pe cât este cu putinţă firii ome- 
neşti, prea cuvioasa Olimpiada, a primit legiuita logodire cu fiul eparhului Nevre- 
die, dar acelui logodnic firul vieţii rupându-se şi murind, fecioară neispitită de el 
rămânând, după vrednicie o cinstim cu laude ca acestea: 

Bucură-te, stea a Ţarigradului, care ai răsărit din părinţi slăviţi şi de neam mare; 
Bucură-te, că după moartea părinților tăi ai moştenit multe bogății şi pe mulți săra- 
ci i-ai ajutat, 

Bucură-te, că Bisericile ca pe nişte mirese ale lui Hristos le-ai împodobit şi mănă- 
stirile mult le-ai ajutat; 

Bucură-te, a surghiuniţilor miluitoare, că văduvelor şi sărmanilor le-ai fost mult 
folositoare; 

Bucură-te, că pustnicilor şi vieţuitorilor din pustie le-ai fost hrănitoare; 

Bucură-te, cercetarea bolnavilor şi ocrotirea străinilor, miluitoarea temniţelor şi 
mângâierea scârbiților; 

Bucură-te, Olimpiada, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Condacul al 3-lea 

Putere de sus din harul şi dăruirea Sfântului Duh primind, fecioară Olimpiada, te-ai 
împotrivit marelui împărat Teodosie care pentru frumuseţea şi înţelepciunea ta, vo- 
ia a te logodi cu rudenia sa, Elpidie. Tu nu ai vrut a te învoi la aceasta, ci ai ales în 
feciorie a-l cânta lui Dumnezeu: Aliluia! 


Icosul al 3-lea 

Având inima plină de darul Sfântului Duh, când te-a întrebat egumena Teodula: 
Doamna mea, Eupraxia, iubeşti pe surorile acestea? tu cu multă evlavie şi cu bucu- 
rie ai răspuns: Da, doamnă, vă iubesc pe voi. Egumena a repetat întrebarea a două 
şi a treia oară, precum Hristos Sfântului apostol Petru. Tu, nu ca o pruncă, ci ca o 
înţeleaptă ai zis: Eu vă iubesc pe voi şi pe Hristos. Minunându-ne de înţelepciunea 
ta îti spunem: 

Bucură-te, grabnică alergătoare către icoana Mântuitorului Hristos, care de egu- 
menă ţi-a fost arătată; 

Bucură-te, porumbiţă fără răutate, că ai zburat din satul logodnicului; 

Bucură-te, fiică a mamei cea mult credincioasă, că deşi aveai 7 anişori bun răspuns 
al dat; 

Bucură-te, bună lucrătoare a poruncilor Domnului, către care ai mers; 

Bucură-te, neîndoită credinţă, dragoste şi nădejde a maicii tale; 

Bucură-te, ascultarea, răbdarea şi smerenia nebiruită a monahilor; 

Bucură-te, Eupraxia, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Ar De Dr dr dr de Dr dr d Dr Dr dr dr de de dr dr A de dr dr A A 


Xp XP XP XP 5 3 2 2 E IP 3 3 E E 0 E IP IP IE IE IP XXX 


Je De De de De dr De e De De de De Dr De De De De De De de de e Ar A d 


XP PP 2 E IE IE IP IP 3 5 IE IE II E E XX 


Condacul al 4-lea 

Vifor de gânduri pline de neghină având în mintea sa Ghermana, s-a umplut de 
zavistie asupra ta şi a sufletului tău şi cu multe defăimări te ocăra. Înţelegând egu- 
mena 'Teodula, s-a sârguit a tămădui prin rugăciune boala ei sufletească şi leproasă, 
şi împreună cu tine, fecioară Eupraxia, mângâindu-se de Duhul Sfânt, a zis: Ali- 
luia! 


Icosul al 4-lea 

Auzind fecioara Olimpiada, marele împărat Teodosie, tatăl lui Arcadie şi a lui 
Onorie de frumuseţea şi de înţelepciunea ta, a trimis la tine de multe ori pentru a te 
ruga să te însoţeşti cu rudenia sa. Însă tu, nicidecum n-ai voit şi, deşi te-a ameninţat 
cu multe îngroziri împărăteşti, tu ca un turn neclintit ai rămas şi ai alergat la dra- 
gostea lui Hristos, Mirele tău cel Ceresc. Drept aceea minunându-ne de înţelep- 
ciunea ta, grăim acestea: 

Bucură-te, mieluşea care ai alergat către Hristos, păstorul Bisericilor şi ai urmat 
Mântuitorului; 

Bucură-te, porumbiţă care grabnic ai zburat din gunoiul bogăţilor lumeşti; 
Bucură-te, trâmbiţă mult răsunătoare, care ai chemat săracii spre milele tale; 
Bucură-te, cetate care aperi pe cei buni şi bine credincioşi şi opreşti taberele năvă- 
lrilor diavoleşti; 

Bucură-te, casă de adăpostire a celor neputincioşi; 

Bucură-te, darnică miluitoare a văduvelor şi a sărmanilor; 

Bucură-te, Olimpiada, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Condacul al 5-lea 

Stea luminoasă, dăruită de la Sfântul Duh, a strălucit în inima ta, fecioară Olim- 
piada, când împăratul mâniindu-se asupra ta, a poruncit eparhului cetăţii să ia în 
stăpânirea sa toată averea ta. Pentru aceasta nu te-ai mâhnit, ci cu bucurie mare i-ai 
mulțumit că te-a uşurat de sarcina bogăției pământeşti, încât cu înlesnire să cauţi la 
cele cereşti şi fără de împiedicare să-l cânţi lui Hristos: Aliluia! 


Icosul al 5-lea 

Văzând că pruncii care boleau de tot felul de neputinţe se vindecau prin rugăciunile 
tale, mulți alergau cu lacrimi către locuinţa ta, prea fericită Eupraxia, cerând tămă- 
duire; şi luându-şi copiii sănătoşi, se întorceau cu bucurie şi strigau către tine unele 
ca acestea: 

Bucură-te, auzire pentru cel din naştere surd şi bună grăire şi dezlegare a lhmbii 
celui mut; 

Bucură-te, a mâinilor slăbănoage însănătoşire şi a picioarelor copilului olog grab- 
nică alergare; 

Bucură-te, a maicii scârbite pentru copilul bolnav, mare bucurie şi a copilului ne- 
putincios multă vioiciune; 

Bucură-te, tămăduirea femeii Ghermana, ce venea de la cea îndrăcită; 

Bucură-te, izgonirea diavolilor ce locuiau în acea femeie; 

Bucură-te, că pe diavol îl goneai cu toiagul egumenei Teodula şi sub acel toiag 
ascundeai minunile tale; 

Bucură-te, Eupraxia, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Condacul al 6-lea 

Mărturisind cuvioasei lulia ispitirea diavolească ce în somn îți adusese vicleanul, 
înțeleaptă Eupraxia, ai primit bunele ei sfătuiri. Grabnic ai spus egumenei asupri- 
rile diavolului şi ai luat bună povăţuire. Prin post şi rugăciune ai ruşinat pe ispi- 
titorul ca pe un bârfitor şi I-ai cântat lui Dumnezeu: Aliluia! 


Icosul al 6-lea 

Strălucind cu frumuseţea şi cu cinstita vieţuire prin lucrarea faptelor bune, cu- 
vioasă Olimpiada, ai făcut a se minuna de petrecerea ta nu numai pe arhierei, ci şi 
pe Preasfinţitul patriarh Nectarie, de către care cinstită ai fost prin bisericească slu- 
jire a diaconiei. Slujind cu cuvioşie, te-ai făcut vrednică a fi privitoare tainelor 
dumnezeieşti. Drept aceea, te rugăm primeşte de la noi aceste cântări: 

Bucură-te, că necontenit ai strălucit la slujba bisericească; 

Bucură-te, că toată viaţa ta ai petrecut-o în neprihănire; 

Bucură-te, că de Teofil, patriarhul Alexandriei ai fost nedreptățită; 

Bucură-te, că îi izbăveşti îndată din nevoi pe toţi bolnavii care nu au unde să-şi ple- 
ce capul; 

Bucură-te, că bogăţia ta ai împărţit-o săracilor şi pentru aceasta Hristos te-a primit 
în lăcaşurile cereşti; 

Bucură-te, lucrătoarea înaltelor fapte bune; 

Bucură-te, Olimpiada, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Condacul al 7-lea 

Vrând văzuţii vrăjmaşi a goni de pe scaunul patriarhal al Constantinopolului pe 
arhiereul lui Hristos, loan Hrisostom, tu multe lacrimi ai vărsat, fericită Olimpiada. 
Împreună cu Pentadia, cu Procla şi cu Salvina, ascultând învăţăturile lui din epi- 
stole şi mirându-vă de înțelepciunea mângâietoarelor lui cuvinte, pomenire aţi fă- 
cut pentru el în rugăciunile voastre, strigând lui Dumnezeu: Aliluia! 

Icosul al 7-lea 

S-a arătat în vis egumenei Teodula, tatăl tău Antigon, în slavă mare stând înaintea 
lui Hristos şi rugându-L pe El să poruncească maicii tale, fericită Eupraxia, a se 
muta în lăcaşurile veşnice. Vestindu-i-se vedenia, nu s-a tulburat, ci şi foarte mult 
s-a bucurat, şi îndată chemându-te pe tine, fiica sa cea iubită, ca o maică bună te 
învăţa cele folositoare sufletului. Iar tu, ca una ce parcă nu erai de 12 ani, ci ca o 
desăvârşită, cu dragoste ascultai învățăturile ei; drept aceea minunându-ne de înţe- 
lepciunea ta, grăim aşa: 

Bucură-te, fiică bună, care ai ascultat învăţăturile maicii tale; 

Bucură-te, mieluşeaua Bunului Păstor, că duhul tău sta în mâna Lui ca un inel prea 
frumos; 

Bucură-te, vioară bine acordată şi frumos răsunătoare; 

Bucură-te, năstrapă care ne adapi pe noi cu băutura înţelegătoare; 

Bucură-te, oglindă care arăţi curat lucrarea faptelor bune; 

Bucură-te, podoaba cinului călugăresc, care alergi pe calea faptelor bune; 
Bucură-te, Eupraxia, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Condacul al 8-lea 

Văzând înstrăinarea iubitei tale maici, înțeleaptă Eupraxia, te-ai înstrăinat de cele 
lumești şi ai privit cu ochii minţii la cele cereşti. Spre toate faptele bune te-ai ne- 
voit şi înaripându-te grabnic ai zburat spre înălțimea cereştilor lăcaşuri, unde acum 
te veseleşti împreună cu fecioarele înțelepte şi cânţi: Aliluia! 


Icosul al 8-lea 

Te-ai supus învățăturilor arhiereilor lui Hristos, fericită Olimipiada, şi cu osârdie ai 
urmat sfaturile Sfântului loan Hrisostom. Nu te-ai depărtat de la slujirea Biserici, 
ci cu dragoste ai primit năpăstuirea eparhului, care a pus foc spre arderea Cetăţii 
patriarhale. Tu ai dăruit aur spre împodobirea Bisericii lui Hristos, şi lăsând Con- 
stantinopolul ai plecat la Cizic, să dai loc mâniei vrăjmaşilor care te năpăstuiau. Te 
rugăm întinde-ne mână de ajutor şi nouă, să strigăm: 

Bucură-te, a văzuţilor vrăjmaşi iertare şi a năpăstuiţilor îndreptare; 

Bucură-te, ajutătoarea celor lipsiţi şi odihnitoarea celor osteniţi; 

Bucură-te, îmbrăcămintea celor goi şi ocrotitoarea celor străini; 

Bucură-te, podoaba arhiereilor şi împodobitoarea Bisericilor; 

Bucură-te, că ai primit mângâiere în surghiun de la loan Hrisostom; 

Bucură-te, că în Nicomidia multe chinuri ai suferit; 

Bucură-te, Olimpiada, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP IP IP 3 E 2 2 E IP 3 3 E E 0 E IP 3 IE E II e XXX 


Jr De De e De dr De e De De de De Dr De De De De De e De de e Ar A Ar d 


XP PP 2 0 E IE IP IP 3 5 E IE II E E E XX 


Condacul al 9-lea 

Frumuseţea trupului ai trecut-o cu vederea, cuvioasă Olimpiada, slava şi bogăția 
întru nimic socotindu-le, te-ai înaripat întru credinţă şi ridicând mintea la cele cere- 
şti lui Hristos I-ai cântat: Aliluia! 


Icosul al 9-lea 

Ritoricească laudă de ţi-am aduce, cuvioasă Eupraxia, n-am putea după cuviinţă a 
te lăuda, că rămânem fără de glas numai aducându-ne aminte de ostenelile tale cele 
mai presus de minte şi de firea femeiască, de care minunându-ne aşa strigăm: 
Bucură-te, că postind mai mult de 40 de zile, şi pietrele le-ai mutat deşi erau mari, 
peste a ta fire; 

Bucură-te, că prin luha ai primit vestirea mergerii tale la cele cereşti; 

Bucură-te, că spunând: Doamne Iisuse Hristoase ajută-mi mie! din fântâna adâncă 
al ieşit sănătoasă; 

Bucură-te, că şi spre slujba bucătăriei cu securea tăiai lemne şi tăindu-ţi glezna, 
mult sânge a curs; 

Bucură-te, că lemnele tăiate în braţe le-ai dus şi de pe trepte cu lemnele căzând, ra- 
nă la ochi ai suferit; 

Bucură-te, că şi vasul cu apă clocotită vărsându-se pe faţa ta, nu te-a opărit; 
Bucură-te, Eupraxia, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Condacul al 10-lea 

Vrând Mântuitorul să tămăduiască sufletele şi trupurile celor munciţi de duhurile 
necurate, încă din viaţa aceasta te-a proslăvit pe tine, fericită Eupraxia, cu lucrarea 
minunilor. Drept aceea prin rugăciunile tale, diavolii se izgoneau, bolnavii se vin- 
decau, ologii mergeau, surzii auzeau, orbii vedeau, iar muţii grăiau curat, şi lui 
Dumnezeu Îi cântau: Aliluia! 


Icosul al 10-lea 

Zid tare şi cetate de scăpare tuturor celor ce aleargă la mila şi ajutorul tău, te-ai ară- 
tat fericită Olimpiada, nu numai celor credincioşi, ci şi clevetitorilor şi învrăjbito- 
rilor, şi faceri de bine le-ai dat, următoare făcându-te Evangheliei lui Hristos. Cu 
evlavie cântă: 

Bucură-te, maică cuvioasă, că mutându-te la Domnul în via episcopului Nicomi- 
diei, te-ai arătat; 

Bucură-te, că tu însăţi l-ai învăţat pe acel episcop despre înmormântarea trupului 
tău; 

Bucură-te, că în racla de lemn, trupul ai voit a sta şi în mare, racla ta, ai cerut a se 
arunca; 

Bucură-te, că valurile în lacul Brohti te-au adus şi în Biserica Sfântului apostol To- 
ma, trupul tău a fost pus; 

Bucură-te, că după mulţi ani trupul tău de barbari în valuri a fost aruncat şi marea 
în acel loc s-a însângerat; 

Bucură-te, că prin această minune de pătimirea ta am aflat şi tu de tămăduirea boli- 
lor ne-ai îndestulat; 

Bucură-te, Olimpiada, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Condacul al 11-lea 

Împăratul împăraţilor a împodobit cu darul facerii de minuni Sfintele tale moaşte, 
cuvioasă Olimpiada, nu numai pentru bolnavii ce ţi se închină, ci şi pentru noi toţi, 
ce sărutăm cu dragoste moaştele tale. Roagă-te Stăpânului Hristos să fim păziți de 
tot răul în viaţa aceasta şi sănătate trupească să ne dăruiască, iar în cea viitoare 
mântuirea sufletească să o dobândim, ca să-l cântăm cu toţi Sfinţii: Aliluia! 


Icosul al 11-lea 

Făclie mult luminoasă ai strălucit în inima surorilor, când de către egumenă, prin 
Iulia au fost chemate spre cea de pe urmă sărutare a ta, fericită Eupraxia. Degrabă 
adunându-se toate, te plângeau rugându-te a le pomeni în rugăciunile tale. Cea 
tămăduită de tine de la muncirea diavolească, plângând cu lacrimi a strigat: 
Bucură-te, maică multmilostivă, că pentru mine mult te-ai ostenit, ai postit şi de 
diavol m-ai izbăvit; 

Bucură-te, fierbinte rugătoare la Domnul pentru cei credincioşi, izvor de vindecări 
pentru cei neputincioşi; 

Bucură-te, că treci prin moarte, către desfătarea cea negrăită; 

Bucură-te, că Împărăţia Cerurilor acum ai dobândit-o; 

Bucură-te, că primeşti cununa nevoinţelor, cea mult înflorită; 

Bucură-te, că acum dănţuieşti la nunta Mirelui tău cea nesfârşită; 

Bucură-te, Eupraxia, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Condacul al 12-lea 

Vrând Împăratul Ceresc să răsplătească ostenelile nevoinţelor tale, cu harurile Sale 
cele nenumărate, prea cuvioasă Eupraxia, te-a dezlegat de îmbrăcămintea materiei 
stricăcioase şi te-a chemat la Cereasca Sa Împărăţie, unde acum te veseleşti îm- 
preună cu fecioarele înțelepte, cântând: Aliluia! 


Icosul al 12-lea 

Lăudând şi cinstind mutarea ta cea către Dumnezeu, prea cuvioasă Olimpiada, pe 
care în surghiun fiind ai primit-o, cântăm şi minunata înotare a moaştelor tale în 
mare, prin care ne-am învăţat a striga către tine aşa: 

Bucură-te, că ai călătorit minunat spre Constantinopol şi pe mâinile prezbiterului 
Ioan ai voit a te purta; 

Bucură-te, că după 200 de ani din moaştele tale sânge a curs arătând pătimirea ta; 
Bucură-te, că la mănăstirea zidită de tine ai venit şi fecioarele mănăstirii de moa- 
ştele tale s-au veselit; 

Bucură-te, că multă evlavie credincioşilor ai lăsat şi multe tămăduiri bolnavilor le- 
al dat; 

Bucură-te, că milostivirile tale în visteria Cerului le-ai adunat şi veşnicei veselii te- 
ai învrednicit,; 

Bucură-te, că i-ai vindecat pe cei săraci şi ai câştigat cereştile bogății; 

Bucură-te, Olimpiada, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 


Condacul al 13-lea (de 3 ori) 

O, prea cuvioaselor maici Olimpiada şi Eupraxia, ne rugăm vouă acum, să primiţi 
de la noi smeriţii această cântare şi să vă rugaţi lui Dumnezeu să se milostivească 
şi asupra noastră, ca adunând cele bune şi nepieritoare şi noi să fim urmaşii Sfin- 
ților şi cu dragoste să-l cântăm Domnului: Aliluia! 


Apoi, se zice iarăşi: 


Icosul 1 

Îngereştile cete din Cer s-au bucurat văzându-te împodobită cu fecioria, prea înţe- 
leaptă Eupraxia, iar noi oamenii pe pământ minunându-ne de bunul neam al sufle- 
tului tău, cântăm ţie unele ca acestea: 

Bucură-te, frumoasă Eupraxia cea de neam împărătesc, că după naşterea ta, părinţii 
tăi în curăţie au vieţuit; 

Bucură-te, că la vârsta de 5 ani, după lege te-ai logodit, însă nu ai cunoscut dul- 
ceața logodnicului tău; 

Bucură-te, că Hristos pentru El logodnică te-a primit şi fecioarele s-au bucurat de 
logodirea ta cu Hristos; 

Bucură-te, că prin multă nevoinţă pe satana l-ai biruit şi cu a ta multă postire pe 
diavoli i-ai înfrânt; 

Bucură-te, că pe drumul smereniei înspre Hristos ai călătorit, 

Bucură-te, că în Ceruri cu desfătarea celor negrăite te veseleşti; 

Bucură-te, Eupraxia, mireasa lui Hristos şi roagă-te ca şi noi să fim ascultători 
şi împlinitori ai voii Domnului! 

Condacul 1 

Toată limba să se mişte către lauda fecioarelor şi tot graiul omenesc cântări să alcă- 
tuiască celor ce din tinereţe luându-și crucea pe umeri, către Hristos au alergat şi 
poruncile Lui cu osârdie le-au urmat şi au defăimat bogăția pământească căutând-o 
pe cea cerească, iar noi lăudându-le cântăm: Bucuraţi-vă, Sfintelor cuvioase maici 
Eupraxia şi Olimpiada şi rugaţi-vă ca şi noi să fim ascultători şi împlinitori ai 
voii Domnului! 


Şi apoi se face Otpustul: Doamne, Iisuse Hristoase, Fiul lui Dumnezeu, pentru ru- 
găciunile prea curatei Maicii Tale, ale Sfintelor cuvioase Olimpiada şi Eupraxia şi 
ale tuturor Sfinților, miluieşte-ne şi ne mântuieşte pe noi. Amin ! 


Sursa: 
https://chirho88888888.wordpress.com/2021/07/06/acatistul-sfintelor-preacuvioaselor- 
maici-olimpiada-diaconita-mangaierea-celor-ce-poarta-launtric-crucea-vremurilor-de- 
cumpana-si-eupraxia/ 

